Í ræðu sinni fjallaði Friðrik Sophusson um starfsemi Landsvirkjunar á síðasta ári . Kom hann í því sambandi meðal annars að mati á umhverfisáhrifum Kárahnjúkavirkjunar . Sagði Friðrik að breyta þyrfti lögum um mat á umhverfisáhrifum , því komast þyrfti úr úrskurðarfarvegi í samráðsferli . ,, Í dag er framkvæmdaundirbúningu nánast eins og málflutningur í dómsmáli , þar sem framkvæmdaraðili er í hlutverki sökudólgsins " . Á fundinum hélt Atli Harðarson heimspekingur einnig erindi . Það bar yfirskriftina ,, Verðmæti , náttúruspjöll og flótti frá raunveruleikanum " . Í erindi sínu sagði Atli meðal annars : ,, Ég held að í hugmyndum um verðmæti sem eru óháð hagsmunum leynist alloft krafa um að tiltekin verðmæti skuli yfir það hafin að vera vegin og metin , og þá hugsanlega fundin léttvægari en einhver önnur . "